Orkla Eesti AS

Orkla Eesti AS on Eesti juhtiv toidutööstusettevõte, mis ühendab kahte pika ajalooga kohalikku kaubamärki ja tootmisüksust – Kalevit ja Põltsamaad. Orkla Eesti ASi kaubamärkide hulgas on veel Felix, Taffel, Pai, Laima, Selga jt. Orkla Eesti AS-is töötab ligi 600 inimest.Ettevõttest. Orkla Eesti ASi veebisait.

Ettevõtte omanik on Orkla. Orkla Eesti ASi tütarettevõte OÜ Maiasmokk on Eesti üks vanemaid järjest tegutsevaid kohvikuid Tallinnas.

 Kaubamärgid 

 KalevKalev. Orkla Eesti ASi veebisait. 
pisi|Valik Kalevi šokolaade (2011)
Kalev on Eesti magusatööstuse ettevõte, mis tegutseb Harju maakonna Jüri alevikus Põrguvälja teel.
pisi|
Ettevõttes töötab umbes 420 inimest.Ettevõtte tutvustus Kalev Selle alla kuulub OÜ Maiasmokk, mis haldab kohvikut Maiasmokk, kus tegutseb ka martsipani ajalugu tutvustav Kalevi martsipanimuuseumituba. 

AS Kalev 2015. aasta müügitulu oli 43,7 miljonit eurot ja ärikasum 4,5 miljonit eurot."Toidutootjate TOP: Kalev ootab kasvu ja piilub lähiturge" Äripäev, 30. august 2016

Ettevõtte tegevjuht on Kaido Kaare.

 Ajalugu 
AS Kalev loeb oma eelkäijaks 1806. aastal Tallinnas tegutsemist alustanud Lorenz Caviezeli kondiitriäri, mis läks 1864. aastal Georg Stude omandusse.

1921. aastal asutati šokolaadi- ja kommivabrik Kawe.

1940. aastal alanud natsionaliseerimislaine käigus liideti muud väiksemad kondiitritööstusettevõtted Kawe vabrikuga. Ühtlasi liideti ühendettevõttega Stude äri martsipani- ja šokolaadikompvekkide osakond, kuid tortide ja kookide valmistamine jäi liitmisest välja ning jätkas tegevust Maiasmoka kohvikuna.Ajalugu Kalev

1948. aastal toimus ettevõtte nimekonkurss, mille järel muudeti nimi "Kawe" Kaleviks, kusjuures Kalevi kasuks oli konkursil ainult üks hääl rohkem. Teine nimevariant oli "Punane Kompu".

1962. aastal jõudis kondiitritööstusettevõtete liitmine lõpule, mille tulemusena jäi Eestisse alles ainult üks magusatootja, Tööpunalipuga kondiitritoodete vabrik Kalev.

Kalevi baasil moodustati 1991. aasta riiklik aktsiaselts Kalev, mis erastati Eesti Erastamisagentuuri poolt 1995. aastal.

Aastatel 2006–2012 oli ettevõtte nimeks Kalev Chocolate Factory AS.

Kalev Chocolate Factory oli Oliver Kruuda kontrolli all oleva valdusettevõtte Luterma tütarettevõte, kuni Luterma müüs Kalev Chocolate Factory AS-i 2010. aasta 27. mail jõustunud tehingus 257 miljoni Norra krooniAnnual Report 2010: Orkla, lk 45. (Kasutatud 20. aprillil 2011.) ehk ligikaudu 33 miljoni euro eest Norra päritolu Orkla konglomeraati kuuluvale Soome ettevõttele Felix Abba Oy Ab.

Alates aprillist 2012 kasutab ettevõte taas nime AS Kalev.Priit Luts. Kalevi kommivabrik taastas ärinime AS Kalev. ERR Uudised, 16.04.2012.

2018. aasta 1. veebruaril võttis ettevõte uueks ärinimeks Orkla Eesti AS. Samas jätkati maiustuste tootmist Kalevi kaubamärgi all. 2. aprillil liideti ettevõttega ka AS Põltsamaa Felix.Magusatööstuse ajalugu kalev.eu

 Põltsamaa 

 Felix 

 Taffel 

Viited

Kategooria:Eesti toiduainetööstuse ettevõtted